Biotika

Biotika, a.s. je farmaceutická a biotechnologická spoločnosť na Slovensku. Centrála sídli v Slovenskej Ľupči,  východne od Banskej Bystrice.

 História firmy 
Biotika vznikla v roku 1953 ako národný podnik v rámci koncernu VHJ Spofa Praha, ktorý zastrešoval všetky farmaceutické výrobné podniky v Česko-Slovensku. Pôvodnou úlohou Biotiky bola výroba antibiotík, spočiatku od roku 1956 penicilínu, v tom čase najmodernejšieho liečiva. Od roku 1959 sa začal vyrábať aj streptomycín.

Neskôr v roku 1964 pribudla výroba injekčných prípravkov. V roku 1966 bol podniku udelený Rad práceVeľký, J. a kolektív, 1978: Encyklopédia Slovenska. I. zväzok A – D. Veda, Bratislava, s. 200, v neskoršom období aj vyznamenanie Za zásluhy o výstavbu a Za vynikajúcu prácu. Výroba a sortiment firmy sa v nasledujúcom období rozšíril o prípravu aminokyselín, chlórtetracyklínu, L-lyzínu a iných.

 Referencie 

 Externé odkazy 
 Oficiálna stránka

Kategória:Farmaceutické podniky
Kategória:Podniky založené v 1953
Kategória:Podniky na Slovensku
Kategória:Slovenská Ľupča